Tørrmur

**Tørrmur** er en form for murverk som legges uten at det brukes bindemiddel mellom steinene. Slik mur har et vidt bruksspekter, og er både brukt i bygninger og landskapsformende elementer. Mest kjent i forbindelse med steingjerder, som tradisjonelt brukes som jordegrenser, eller kirkegårdsmurer. Byggeteknikken er også brukt på bruer, små hytter, hus og andre typer strukturer. Slike byggverk har historisk sett sett bruk i områder med mye stein og lite vegetasjon, for eksempel Vestlandet og Vesterhavsøyene.

Kunsten å bygge tørrsteinsmuring ble innskrevet på UNESCOs liste over menneskehetens immaterielle kulturarv i 2018, for tørrsteinsmuring i land som Frankrike, Hellas, Italia, Slovenia, Kroatia, Sveits og Spania. I 2024 ble Irland lagt til listen.

## Historie
Murer og bygninger av tørrmur har vært brukt fra meget langt tilbake i tid, i Göbekli Tepe i Tyrkia er det murverk fra ca. 9600–8200 f.Kr. Allerede fra ca. 6000 år f.Kr. begynte man å tilhugge steinen. Noen tørrsteinsstrukturer i Nordvest-Europa er datert helt tilbake til steinalderen. I Mayo i Irland finnes det et helt jordbruksområde med er rekke byggverk av tørrsteinsmurer, senere dekket med torv, som er radiokarbondatert til 3800 f.Kr. Disse er omtrent samtidige med tørrsteinslandsbyen Skara Brae fra den neolittisk tid og kammergravene som ble funnet i Skottland.

Det kyklopiske murverket rundt Akropolis i Hellas er datert til 1350 f.Kr., og murverket i Tiryns er litt eldre. Et lignende eksempel er Daorson i Bosnia-Hercegovina, som ble bygget rundt en forhistorisk befestet bosetning. Ruinene fra den gamle maya-byen Lubaantun i Belize viser hvordan tørmursbyggeri ble brukt som en viktig del av arkitekturen i 700- og 800-tallet e.Kr., under den klassiske perioden i Maya-sivilisasjonen. Store Zimbabwe i Afrika, er et stort akropolislignende bykompleks bygget av tørrstein mellom 1000- og 1400-tallet. Det er den største av en rekke lignende strukturer i regionen. Andre bygninger er for eksempel Trulli i Alberobello fra 1700-tallet som kom på UNESCO verdensarvlisten i 1996.
Fil:Malta Ġgantija 23 BG.jpg|Tørrmur i megalittiske templer på Malta fra rundt 3500 f. kr.
Fil:Skara Brae 24 BG.jpg|Skara Brae fra rundt 3100 f.kr.
Fil:Central tower of the Nuraghe at Saint Antine of Torralba.jpg|Nurage fra rundt 1000 f.Kr.
Fil:Zyklopenmauerwerk.jpg|Syklopisk murverk på Mallorca fra rundt 300 f.Kr.
Fil:ItalyPietrabbondanteTeatroOpPoligonale.jpg|Mur i Italiensk teater fra midten av 100-tallet f. kr., polygonalt murverk (opus siliceum)
Fil:Hadrian's Wall west of Housesteads 4.jpg|Hadrians mur fra rund år 122
Fil:Uxmal - Mauerwerk.jpg|Uxmal fra rundt år 600
Fil:Gallarus Oratory Rainbow 20070916.jpg|Gallarus oratorium fra rundt 700
Fil:Great zimbabwe 2.jpg|Delvis ødelagt mur i Store Zimbabwe fra rundt 1000
Fil:Chaco Canyon Pueblo Bonito doorways NPS.jpg|Chaco Canyon fra rundt 1000
Fil:Postbridge Clapper Bridge 2005-07-21.jpg|Clapper Bridge fra rundt 1200
Fil:Round Tower of Killala, County Mayo.jpg|Rundetårn i Mayo fra 1200-tallet
Fil:Machu Picchu, Perú, 2015-07-30, DD 43.JPG|Machu Picchu rundt 1430
Fil:Fiskum, Buskerud - Riksantikvaren-T064 01 0006.jpg|Smedbrua er trolig fra rundt 1767
Fil:Kalbakkbrua (2017-07-23).jpg|Kalbakkbrua fra 1790-åra
Fil:Honndøla bru detalj.JPG|Gamle Horndøla bru fra 1810–1813
Fil:Lunde bru underside.JPG|Lunde bru fra 1827–1829
Fil:Barics Mon - Anglesey Barracks - geograph.org.uk - 285367.jpg|Anglesey Barracks fra rundt 1870
Fil:Steinmur ved Balke kirke.JPG|Steinmur ved Balke kirke
Fil:Knuten 23 BG.jpg|Dam ved Jonsknuten tilhørende Kongsberg sølvverk
Fil:Dry Stone wall building.JPG|Tørrsteinsmur-bygging i Sør-Wales 


## Se også:

* Kyklopisk mur
* Polygonal mur

## Referanser


## Eksterne lenker
*